Luennot ja luentopäiväkirjat

Luentojen tarkoituksena on antaa opiskelijalle käytännönläheinen ja ajankohtainen kuva immateriaalioikeuksien maailmasta. Ne järjestetään keskiviikkoisin kello 16 - 18 salissa K216. Tilaisuuksiin kutsutaan myös alustajiksi patenttialan johtavia asiantuntijoita. Ensimmäinen luento pidetään 10.1.2024.

Luentoaktiivisuutta seurataan läsnäololistoilla, jotka kiertävät luennon alussa. Opiskelijan tulee huolehtia siitä, että allekirjoittaa listan joka kerta luennolla käydessään. Lisäksi luentoaktiivisuutta kannustetaan ja seurataan sähköpostitse toimitettavalla luentopäiväkirjalla. Opiskelijan tulee lähettää omalla tunnuksellaan osoitteeseen patentit@cc.hut.fi noin 100 sanan tai kahden kappaleen mittainen luentopäiväkirja. Luentopäiväkirja koostuu luennon keskeisimmistä asioista ja opiskelijan niihin liittyvistä mahdollisista kommenteista ja kysymyksistä. Edellisen luennon luentopäiväkirja pitää palauttaa ennen seuraavaa luentoa.

Luentokäyntejä ja vastaavia luentopäiväkirjoja tulee jokaisella opiskelijalla olla vähintään 7 luentokerralta. Luentopoissaolonsa opiskelija voi korvata suorittamalla hyväksytysti erilliset pienoistentit. Tällainen pienoistentti arvostellaan arvosanoilla hyväksytty tai hylätty. Näistä pienoistenteistä sovitaan kurssin päätyttyä sähköpostitse kurssin opettajan kanssa.

Patentti- ja rekisterihallituksen verkkoasiointi

PRH:n verkkoasioinnin ja -palveluiden esittely tapahtuu harjoitustöiden jaon yhteydessä keskiviikkona 31.1.2024 kello 18 alkaen salissa K216.

Kirjallisuudesta

Suorittamiseksi kannattaa tutustua PRH:n verkkosivuihin, [www.prh.fi](http://www.prh.fi) -> patentit ja patenttihakemuksen laadintaa varten ladata PRH:n patenttiopas osoitteesta <https://www.prh.fi/stc/attachments/patentinliitteet/Patenttiopas.pdf>. Lisäksi kannattaa lukea PRH:n verkko-oppaita <https://www.prh.fi/fi/tietoa_prhsta/ajankohtaista/julkaisut/verkko-oppaat.html>.

Harjoitustyö

Harjoitustyönä on patenttihakemuksen laadinta. Ohjeita annetaan 31.1.2024 ja 28.2.2024 luentojen jälkeen.

Harjoitustyön palautus on 6.3.2024. Palautus tapahtuu sähköpostilla osoitteeseen patentit@cc.hut.fi.

Tentti ja kurssin suoritus

Kurssi suoritetaan tentillä, joka järjestetään luentosarjan jälkeen. Tentistä annetaan arvosana 1 – 5 (0 hylätty). Tentin osuus arvosanasta on 60 %, harjoitustyön 40 %.